open-index/open-wikipedia-markdown huggingface dataset:
Maskaraisfugl

**Maskaraisfugl** (*Todiramphus sanctus*), maori **kotare**, er ein mellomstor isfugl som lever i mangroveskog, skog og elvedalar i Australia, på New Zealand og andre øyar i Det vestlege Stillehavet. 

## Skildring
Maskaraisfuglen er ca. 24 cm lang, og veg 65 gram, fjørdrakta har overside i djup turkis, undersida i lys, gulbrun farge. Han har ein kvit krage rundt nakken og ned mot ryggen. Kjønna er like, men hofuglar er vanlegvis i litt avdempa farger. Juvenile har rustbrune kantar på kragen og på undersida.

### Utbreiing og trekk
Utbreiingsområdet er i Australia, på New Zealand, Lord Howe Island, Norfolkøya, Ny-Guinea, austlege Indonesia, mykje av det nordlege og vestlege Melanesia og Kermadec Islands. Denne arten hekkar over store delar av Australia utanom det tørre innlandet, New Zealand, Ny-Caledonia og lokalt på Ny-Guinea. Populasjonar i dei sørlege to tredjedelar av Australia trekker nordover i slutten av hekkesesongen til Ny-Guinea, aust til Dei austlege Salomonøyane og vest til Indonesia, men trekker i mindre mengder så langt vest som Sumatra. Fuglane trekker sørover igjen til Australia i august til september. Dei har òg vore observert som streiffuglar på Christmas Island i Indiahavet, Malaysia, Marshalløyane, Mikronesiaføderasjonen og Nauru.

I Australia, lever dei i skog som til dømes eukalyptusskogar og tetreskogar. Underarten på New Zealand, *T. Sanctus vagans* gjer trekk mellom ulike høgdnivå, før hekkinga gjer dei rørsler frå større høgder ned til kysten og frå skog til kyst og opne landområde.

### Anna åtferd
Føda til maskaraisfuglar er insekt, små krepsdyr, fisk, smågnagarar og krypdyr, mus og småfuglar slik som gråbrystbrillefuglar. Vanlegvis vil ein fugl sitje på ei låg grein og vente på at eit byttedyr skal passere. Han kastar seg ned for å hente byttet og returnerer så til greina si for å ete, mykje likt ein hauk.

Når eit par fuglar har para seg, vil begge medlemmene av paret grave ut reirplassen, vanlegvis ei hòle i ein elvebank eller i rotne trestammar, reiret blir lagt i eit kammer innanfor ein kort kanal. Hoa legg rundt fem egg, og begge fuglane rugar egga og tar vare på ungane.

## Kjelder

* *Denne artikkelen bygger på «[[:en:Sacred Kingfisher|Sacred Kingfisher]]» frå , den 4. desember 2012.* 
* Barrie Heather og Hugh Robertson, *The Field Guide to the Birds of New Zealand* (revised edition), Viking, 2005 

### Referansar

## Bakgrunnsstoff

* BirdLife International (2012) Species factsheet: *[http://www.birdlife.org/datazone/speciesfactsheet.php?id=1127 Todiramphus sanctus]*. Henta frå http://www.birdlife.org den 4. desember 2012.
Kvalkokeri

**Kvalkokeri** er eit anlegg for framstilling av kvalolje frå kval, hovudsakleg frå kvalspekket. Eit kvalkokeri kan vere landbasert, og vert då kalla ein *[[kvalfangststasjon]]*, *kvalstasjon* eller ein *landstasjon*. Kvalkokeriet kan òg vere eit flytande kvalkokeri, det vil seie eit spesialbygd fabrikkskip for pelagisk kvalfangst.

Den industrielle kvalfangsten, slik han vart driven midt på 1900-talet, var basert på kvalfangstekspedisjonar med eit flytande kvalkokeri som midtpunkt. Eit slikt kokeri var ein flytande fabrikk der heile kvalen vart utnytta: Spekk, kjøt og kvalbein. Kvaltenner og kvalbardar vart òg utnytta.

Ein kvalfangstekspedisjon, slik det vart drive midt på 1900-talet, bestod vanlegvis av eit flytande kvalkokeri med 9-10 kvalbåtar. Fangsten vart hovudsakleg driven i Sørishavet. Kvalartene som vart fanga var bl.a. blåkval, finnkval, knølkval og spermasettkval.

Dei første flytande kvalkokeria frå byrjinga av 1900-talet hadde ikkje utstyr til å heise heile kvalskrottar om bord. Dyra vart fortøydde langs skutesida og flensinga føregjekk utanbords. Med denne arbeidsmetoden var det avgrensa kvar kokeria kunne drive fangsten sin. Dei måtte liggje i eit smult farvatn i le av land. Spekka utanpå dyra vart teke vare på og kokt til olje om bord, medan lite av dyret elles vart utnytta. Mange av kvalkokeria frå denne tida var gamle ombygde passasjerbåtar.

I mellomkrigstida kom ein ny type spesialbygde kvalkokeri med eit nytt arrangement der kvalen vart heist inn på eit skråplan akterut på skipet og opp på eit dekk med flenseplan og kjøtplan – ein såkalla opphalingsslipp. Mannskapa heldt hus akterut, medan offiserane heldt til forut. Midt over planet låg vinsjhuset. Kvalskrotten hamna først på eit flenseplan, restane vart drege vidare fram til kjøttplan. I skroget under dekket låg sjølve kokeriet og oljetankane.

Ein kvalfangstekspedisjon i pelagisk fangst trong forsyningar, og tankane om bord på kokeriet var ikkje store nok til å romme fangsten til ein sesong. Kokeriet fekk difor fleire gonger i løpet av sesongen besøk av tankbåt.

## Sjå òg
* :Kategori:Kvalstasjonar

## Kjelder

**Denne artikkelen bygger på «[[:nb:Hvalkokeri|Hvalkokeri]]» frå ,  den 5. desember 2012.*
Phu Quoc internasjonale lufthamn

**Phu Quoc internasjonale lufthamn** (, ) er ein flyplass i Phu Quoc i den vietnamesiske Kien Giang-provinsen. 

Han har flysamband med Ho Chi Minh-byen, Hanoi, Can Tho og Rach Gia gjennom Vietnam Airlines, og planlagde ruter til Hanoi og Ho Chi Minh-byen gjennom Air Mekong og Ho Chi Minh-byen, gjenom VietJet Air.
## Kjelder


* *Denne artikkelen bygger på «[[:en:Phu Quoc International Airport|Phu Quoc International Airport]]» frå ,  den 27. august 2012.*
Andreas Kofler

**Andreas Kofler** () er ein austerriksk skihoppar frå Innsbruck, oppvaksen i Stubaital i Tirol. Han vann den tysk-austerrikske hoppveka 2009/10, og fekk sølvmedalje både i storbakkerennet under Vinter-OL 2006 i Torino og i rennet i normalbakken i Ski-VM 2011 i Oslo. Kofler har dessutan vore med å vinne to OL-gull i laghopp (2006 og 2010), tre gullmedaljar i laghopp under ski-VM (2007 og 2011) og to gull i skiflygings-VM (2008 og 2012) for Austerrike. I 2012 vart han nummer tre i verdscupen i skihopping.

## Aktiv
Kofler gjekk til topps i sit fyrste verdscuprenn i byrjinga av februar 2006, kort føre OL i Torino. I olympiaden hoppa han til 276,8 poeng i normalbakken, og hamna dermed 0,1 poeng bak gullvinnaren, landsmannen Thomas Morgenstern. Dei to var i eiga klasse i rennet. Seinare var dei begge med på Austerrike sitt firemannslag som vart olympiske meistrar i laghopp, eit renn som vart avvikla i storbakken.

Kofler var også med på det austerrikske laget som vann gull i laghopp i Ski-VM 2007 i Sapporo. Dei andre på laget var Wolfgang Loitzl, Gregor Schlierenzauer og Thomas Morgenstern. Også i 2008-sesongen kunne Kofler notere seg for eit VM-gull, då i laghopp under VM i skiflyging.

I den tysk-austerrikske hoppveka i 2009/10 gjekk Kofler heilt topps. Han vann på ny OL-gull i laghopp for Austerrike under vinter-OL 2010 i Vancouver. Mot slutten av OL-sesongen, 14. mars 2010, sette han ny offisiell bakkerekord med 139,5 meter i den nye Holmenkollbakken. Denne bakkerekorden forbetra han sjølv til 141 meter under Ski-VM 2011 den 5. mars 2011, då Austerrike enno ein gong vart verdsmeistrar i laghopp. I den same meisterskapen fekk Kofler sølv i normalbakkerennet i Midtstubakken i Oslo, atter ein gong bakom landsmannen Morgenstern.

Den 4. januar 2012 tok Kofler sin tiande og hittil siste individuelle siger i eit verdscuprenn. Det hende då han vann rennet i Bergisel-bakken i Innsbruck, hans heimebakke som hoppar. I alt har han tretti (10-9-11) pallplasseringar i verdscupen (2012). Kofler vann i 2012 sin sjuande VM- eller OL-tittel med austerrikske hopplag då Austerrike sigra i lagtevlinga i VM i skiflyging 2012 i Vikersund.

### Verdscupsigrar

## Kjelder

**Denne artikkelen bygger på «[[:de:Andreas Kofler|Andreas Kofler]]» frå ,  den 5. desember 2012.*  
 

## Bakgrunnsstoff
*
Arthur's Pass nasjonalpark

**Arthur's Pass National Park** er ein nasjonalpark ligg på Sørøya på New Zealand. Han er administrert av Department of Conservation.

Parken vart oppretta i 1929, som en første nasjonalparken på Sørøya og den tredje på New Zealand. Han er delt av riksvegen State Highway 73. Vegen går gjennom Arthur's Pass Village og fjellpasset med same namn over Søralpane i ei høgde av 920 meter over havet. Parken er administrert av  Miljøverndepartementet Department of Conservation som driv eit depot og eit administrasjons- og informasjonssenter i Arthur's Pass Village.

## Geografi

Parken er tydeleg delt av det store skiljet (Søralpane) på Sørøya. Austsida er turrare og består av sørbøkeskogar og breie elvefâr, medan vestsida består av tett regnskog. Mykje av landskapet vart forma under istida som danna flatbotna, U-forma dalar. I midten er ei høg fjellrekkje som består av store, snøkledde toppar og skråningar med steinurer. 

Parken omtattar følgjande geografiske særmerke:
*Ein del av det store geografiske skiljet på Sørøya, inkludert fjellpassa Harman, Waimakariri Col, sjølve Arthur's, Goat (på Mingha-Deception-ruta), Tarahuna, Worsley, Minchin og Harper.
*Utspringet til Waimakaririelva, i nærleiken av Waimakariri Falls Hut.
*Talrike sideelver til Waimakaririelva, mellom desse elvene Bealey, Poulter, Hawdon, White, Crow og Anti Crow.
*Ei rekkje sideelver til Taramakau-elva, som Otira, Deception og Otehake.
*Mount Murchison, som ligg 2400 moh., er den høgaste fjelltoppen i parken.

## Rekreasjon
Parken er populær for fotturar, skisport og fjellklatring.

Populære fotturruter er:
*Mingha-Deception, del av Coast to Coast race
*Avalanche Peak
*Hawdon-Edwards

## Kjelder


**Denne artikkelen bygger på «[[:en:Arthur's Pass National Park|Arthur's Pass National Park]]» frå ,  den 5. desember 2012.*  


## Bakgrunnsstoff
*Department of Conservation, informasjon om Arthur's Pass National Park.
*Softrock - Vevside - mest om fjellklatring, vedlikehalden av lokale kjentfolk. 
*Om rednings- og sikringstenesta i Arthur's Pass. Vitja 5. desember 2012.
Nordiske greiner under vinter-OL 1964

**Nordiske greiner** på ski under vinter-OL 1964 i Innsbruck bestod av ti øvingar. Tre av øvingane var for kvinner, alle i langrenn, medan resten var for menn. Mennene tevla i både i langrenn, kombinert og skihopping.

## Medaljestatistikk

## Kombinert
### Menn
#### 15 km langrenn + normalbakkerenn






## Langrenn

### Kvinner

#### 5 km









#### 10 km








#### 3 x 5 km stafett






### Menn
#### 15 km






#### 30 km






#### 50 km






#### 4 x 10 km stafett






## Skihopping
### Menn
#### Normalbakken






#### Storbakken






## Kjelder

**Denne artikkelen bygger på «[[:nb:Nordiske greiner under Vinter-OL 1964|Nordiske greiner under Vinter-OL 1964]]» frå ,  den 5. desember 2012.*
Cape Geddes

**Cape Geddes** er eit nes på nordenden av Ferguslie Peninsula på nordkysten av Laurie Island i Sør-Orknøyane. Det vart kartlagd i 1903 av Den skotske nasjonale antarktisekspedisjonen under William Speirs Bruce, som namngav det etter professor Patrick Geddes, ein kjend skotsk biolog og sosiolog.

## Kjelder
Gourlay Point

**Gourlay Point** er det sørlegaste av tre finger-liknande nes på søraustenden av Signy Island i Sør-Orknøyane. Det vart kartlagd i 1933 av mannskapet på RRS «Discovery II» under Discovery Investigations, som kalla det opp etter Ronald George Gourlay, skipsingeniør på skipet.

## Kjelder
Cape Hansen

**Cape Hansen** er eit nes mellom Marshall Bay og Iceberg Bay på sørkysten av Coronation Island i Sør-Orknøyane i Antarktis. Namnet finst på eit kart basert på ei kartlegging i forbifarten av øyane i 1912–13 av Petter Sørlle, ein norsk kvalfangar.

## Kjelder
Cape Hartree

**Cape Hartree** er eit nes which på sørvestenden av Mossman Peninsula på sørkysten av Laurie Island i Sør-Orknøyane. Det vart oppdaga under ein felles seglas i desember 1821 av kaptein George Powell, ein britisk selfangar i sluppen *Dove*, og kaptein Nathaniel Palmer, ein amerikansk selfangar i sluppen «James Monroe». Namnet finst på kartet til Powell publisert i 1822.

## Kjelder
Jebsen Point

**Jebsen Point** er eit nes ved sørsida av Port Jebsen på vestsida av Signy Island i Sør-Orknøyane. Namnet finst på eit kart basert på ei kartlegging i forbifarten av desse øyane av kaptein Petter Sørlle i 1912–13.

## Kjelder
Knife Point

**Knife Point** er eit nes langs sørsida av Borge Bay, 200&nbsp;m søraust for Mooring Point, på austsida av Signy Island i Sør-Orknøyane. Namnet finst på eit kart basert på ei kartlegging frå 1927 av Borge Bay av mannskap på RRS «Discovery II» under Discovery Investigations, men namnet kan vere eldre.

## Kjelder
Lenton Point

**Lenton Point** er eit nes heilt sørvest på halvøya i Clowes Bay på sørsida av Signy Island i Sør-Orknøyane. Det vart grovt kartlagd i 1933 av mannskap på Discovery Investigations, og kartlagd på ny i 1947 av Falkland Islands Dependencies Survey (FIDS). Det fekk namn i 1954 av United Kingdom Antarctic Place-Names Committee (UK-APC) etter Ralph A. Lenton frå FIDS, som var radiotelegrafist ved basen på Signy Island i 1948, og som tok del i landmålingane og det biologiske arbeidet her.
 
## Kjelder
Point Lola

**Point Lola** er det austlege neset ved Uruguay Cove på Laurie Island i Sør-Orknøyane. Namnet finst på eit argentinsk kart frå 1930 basert på kartlegging utført av to argentinske offiserar, I. Espindola på «Uruguay» i 1915 og A. Rodriguez på «Primero de Mayo» i 1930.

## Kjelder
Lovegrove Point

**Lovegrove Point** er det nordlegaste neset ved Express Cove på vestsida av Signy Island i Sør-Orknøyane. Det vart namngjeven av United Kingdom Antarctic Place-Names Committee (UK-APC) etter Ian W. Lovegrove i British Antarctic Survey (BAS) som var generell assistent ved Rothera Station, 1981-84 (leiar 1983–84), og øvstkommanderande på Signy Island, somrane 1984-89.

## Kjelder
Cape Mabel

**Cape Mabel** er eit nes på nordenden av Pirie Peninsula på nordkysten av Laurie Island i Sør-Orknøyane. Det vart truleg oppdaga av den britiske selfangstekspedisjonen under Weddell, som utforska nordkysten av Laurie Island i 1823. Det vart kartlagt i 1903 av Den skotske nasjonale antarktisekspedisjonen under Bruce, som namngav det etter J.H. Harvey Pirie, kona til kirurgen og geologen på ekspedisjonen.

## Kjelder
Mansfield Point

**Mansfield Point** er eit nes på austsida av innløpet til Norway Bight på sørkysten av Coronation Island i Sør-Orknøyane. Det vart kartlagd av mannskap på Discovery Investigations i 1933 og av Falkland Islands Dependencies Survey (FIDS) i 1948-49. Det vart namngjeven av United Kingdom Antarctic Place-Names Committee (UK-APC) etter Arthur W. Mansfield frå FIDS, som var meteorolog i Grytviken på Sør-Georgia i 1951; som var leiar, meteorolog og biolog ved Signy Island i 1952.

## Kjelder
Point Martin

**Point Martin** er eit nes på austsida av Mossman Peninsula 0.8 nautiske mil (1,5&nbsp;km) nordvest for Cape Murdoch, på sørkysten av Laurie Island i Sør-Orknøyane. Det vart kartlagt i 1903 av Den skotske nasjonale antarktisekspedisjonen under Bruce, som namngav det etter J. Martin, fullbefaren matros på ekspedisjonsskipet «Scotia».

## Kjelder
Meier Point

**Meier Point** er eit nes på vestsida av innløpet til Norway Bight på sørsida av Coronation Island i Sør-Orknøyane. Namnet er nedskrive på eit kart av kaptein Petter Sørlle, den norske kvalfangaren som kartla øya under forbiseglinga av Sør-Orknøyane i 1912-13.

## Kjelder
Point Moreno

**Point Moreno** er eit nes ved austsida av innløpet til den vesle vika ved Scotia Bay, på sørkysten av Laurie Island i Sør-Orknøyane. Det vart kartlagd i 1903 av Den skotske nasjonale antarktisekspedisjonen under Bruce, som namngav det etter Francisco P. Moreno, ein kjend argentinsk forskar og direktør ved Museo de la Plata.

## Kjelder
Moreton Point

**Moreton Point** er eit nes 1 nautisk mil (1,9&nbsp;km) nord for Return Point at vestenden av Coronation Island i Sør-Orknøyane. Det vart grovt kartlagd av kaptein George Powell og kaptein Nathaniel Palmer i 1821. Det vart namngjeven av mannskap på RRS «Discovery II» under Discovery Investigations som kartla øyane i 1933.

## Kjelder
Moyes Point

**Moyes Point** er eit nes sørvest på Signy Island i Sør-Orknøyane, på austsida av det søraustleg innløpet til Fyr Channel. Det vart først kartlagd i 1933 av mannskap på RRS «Discovery II» under Discovery Investigations. Det vart kartlagd av Falkland Islands Dependencies Survey (FIDS) i 1956-58 og vart namngjeven av United Kingdom Antarctic Place-Names Committee (UK-APC) i 1959 etter William Moyes, ein representant for dei britiske styresmaktene på Signy Island i 1912-13.

## Kjelder
Cape Murdoch

**Cape Murdoch** er eit nes på søraustenden av Mossman Peninsula på sørkysten av Laurie Island i Sør-Orknøyane. Det vart kartlagd i 1903 av Den skotske nasjonale antarktisekspedisjonen under Bruce, som namngav det etter W.G. Burn Murdoch, ein skotsk kunstnar på «Balaena», ein av kvalbåtane frå Dundee i Antarktis i 1892-93. Han var òg støttespelar av ekspedisjonen til Bruce. 

## Kjelder
Olivine Point

**Olivine Point** er sørenden på den låge halvøya heilt aust i Iceberg Bay på sørkysten av Coronation Island i Sør-Orknøyane. Det vart kartlagd av Falkland Islands Dependencies Survey (FIDS) i 1948-49, og ho fekk dette namnet av dei fordi dei fann mineralet olivin i vulkanske gangar på kryss av halvøya like nord for neset. 

## Kjelder
Pageant Point

**Pageant Point** er det sentrale og høgaste av tre isfrie nes på austenden av Gourlay Peninsula på Signy Island i Sør-Orknøyane. Det vart kartlagt i 1933 av mannskap på Discovery Investigations, og kartlagd på ny i 1947 av Falkland Islands Dependencies Survey (FIDS). Namnet, som vart gjeve av FIDS, kjem frå pingvinane som hekkar her og dansen dei utfører i samband med kurtiseringa (*pageantry* er eit engelsk ord for 'førestilling' eller 'skodespel').

## Kjelder
Pandemonium Point

**Pandemonium Point** er eit nes på sørenden av ein skarp, isfri rygg heilt sør på Signy Island i Sør-Orknøyane. Det vart kartlagt i 1947 av Falkland Islands Dependencies Survey (FIDS), og fekk namnet sitt av dei på grunn av den endelause støyen frå pingvinane som hekkar på vestsida av ryggen like nord for neset. 

## Kjelder
Polynesia Point

**Polynesia Point** er eit isfritt nes på nordsida av innløpet til Paal Harbour på austsida av Signy Island i Sør-Orknøyane. Det vart kartlagt i 1933 av mannskap på Discovery Investigations, og kartlagd på ny i 1947 av Falkland Islands Dependencies Survey (FIDS). Det vart namngjeven av United Kingdom Antarctic Place-Names Committee (UK-APC) i 1954 etter kvalkokeriet «Polynesia», av Rethval kvalfangstkompani i Oslo, som arbeidde i Sør-Orknøyane i 1913-14.

## Kjelder
Porteous Point

**Porteous Point** er eit nes ved sørvestenden av Signy Island sør for Cummings Cove og nordaust for Fyr Channel i Sør-Orknøyane. Det vart kartlagd i 1933 av mannskap på RRS «Discovery II» under Discovery Investigations og kalla opp etter ein ingeniør på skipet.

## Kjelder
Prong Point

**Prong Point** er eit smalt nes på vestsida av innløpet til Ommanney Bay på nordkysten av Coronation Island i Sør-Orknøyane. Det vart oppdaga i desember 1821 under ein felles seglas av kaptein Nathaniel Palmer, ein amerikansk selfangaren, og kaptein George Powell, ein britisk selfangar. Det vart kartlagd av Falkland Islands Dependencies Survey (FIDS) i 1956-58 og namngjeven av United Kingdom Antarctic Place-Names Committee (UK-APC) i 1959. *Prong* tyder spiss eller brodd på engelsk. 

## Kjelder
Purdy Point

**Purdy Point** er eit nes 1,5 nautiske mil (2,8&nbsp;km) aust-søraust for Foul Point på nordkysten av Coronation Island i Sør-Orknøyane. Det vart oppdaga i desember 1821 under ein felles seglas av kaptein George Powell, ein britisk selfangar, og kaptein Nathaniel Palmer, ein amerikansk selfangar, og grovt nedteikna på kartet til Powell. Det vart kartlagd av Falkland Islands Dependencies Survey (FIDS) i 1956-58 og vart namngjeven av United Kingdom Antarctic Place-Names Committee (UK-APC) i 1959 etter John Purdy (1773–1843), ein leiande engelsk hydrograf som samla inn mange maritime rettleiingar og kart, inkludert for Sør-Orknøyane.

## Kjelder
Return Point

**Return Point** er eit nes heilt sørvest på Coronation Island i Sør-Orknøyane. Det vart oppdaga 7. desember 1821 av kaptein George Powell, ein britisk selfangar i sluppen «Dove», og kaptein Nathaniel Palmer, ein amerikansk selfangaren i sluppen «James Monroe». Det vart namngjeven av Powell, som etter å ha gått i land på dette neset gjekk rett ombord igjen etter å ha sett mot kysten austover. 
 
## Kjelder
Richard Point

**Richard Point** er det sørlege neset i Williams Haven, 600&nbsp;m sørvest for North Point på Signy Island i Sør-Orknøyane. Det vart namngjeven av United Kingdom Antarctic Place-Names Committee (UK-APC) i 1990 etter Kenneth J. Richard frå British Antarctic Survey (BAS) som var biologisk teknikar ved Signy Station frå 1978.
 
## Kjelder
Cape Robertson

**Cape Robertson** er eit nes på vestsida av innløpet til Jessie Bay, nordvest på Laurie Island i Sør-Orknøyane. Det ligg 1 nautisk mil (1,9&nbsp;km) aust for Route Point ved nordenden av Mackenzie Peninsula. På kartet over Laurie Island av Den skotske nasjonale antarktisekspedisjonen under Bruce, 1902–04, er namnet Cape Robertson nytta om neset Route Point, som tidlegare var namngjeven av kaptein George Powell og kaptein Nathaniel Palmer i 1821. Namnet Route Point vert i dag nytta om neset på nordvestenden av Mackenzie Peninsula; Cape Robertson ligg heilt mot nordaust. Det er kalla opp etter Thomas Robertson, som var kaptein på «Scotia», ekspedisjonsskipet til den skotske ekspedisjonen. 

## Kjelder
Point Rae

**Point Rae** er eit nes på nordaustsida av innløpet til Scotia Bay på sørkysten av Laurie Island i Sør-Orknøyane. Det vart kartlagd i 1903 av Den skotske nasjonale antarktisekspedisjonen under Bruce, som namngav det etter John Rae ein skotsk polfarar i Arktis og medlem av ekspedisjonen til sir John Richardson i 1854, som fann ut lagnaden til ekspedisjonen til John Franklin i 1847.

## Kjelder
Rayner Point

**Rayner Point** er eit nes med høge klipper på nordsida av innløpet til Gibbon Bay på austkysten av Coronation Island i Sør-Orknøyane. Det vart kartlagt i 1912-13 av kaptein Petter Sørlle, ein norsk kvalfangar. Det vart kartlagt på ny i 1933 av mannskap på RRS «Discovery II» under Discovery Investigations og kalla opp etter George W. Rayner, som var zoolog i Discovery Committee.
 
## Kjelder
Rootes Point

**Rootes Point** er det nordlege neset i Starfish Cove på austsida av Signy Island i Sør-Orknøyane. Det vart namngjeven av United Kingdom Antarctic Place-Names Committee (UK-APC) i 1990 etter David M. Rootes i British Antarctic Survey (BAS) som var marineassistent ved Signy Station, 1977–79 og øvstkommanderande ved basen somrane 1981-84.
 
## Kjelder
Schist Point

**Schist Point** er eit nes på vestsida av Divide Peaks på sørkysten av Coronation Island i Sør-Orknøyane. Det vart først kartlagd av mannskap på Discovery Investigations i 1933. Namnet, som vart gjeve av Falkland Islands Dependencies Survey (FIDS) etter kartlegginga deira i 1948-49, markerer den austlege grensa ved havnivå til skiferen (schist på engelsk) på denne delen av Coronation Island.

## Kjelder
Cape Sørlle

**Cape Sørlle** er eit nes på sørenden av Fredriksenøya i Sør-Orknøyane. Det vart oppdaga og først kartlagd i 1821 av kaptein George Powell og kaptein Nathaniel Palmer. Det vart kartlagd på ny i 1933 av mannskap på RRS «Discovery II» under Discovery Investigations og kalla opp etter kaptein Petter Sørlle, den norske kvalfangaren som kartla øya under forbiseglinga av Sør-Orknøyane i 1912-13.

## Kjelder
Spaull Point

**Spaull Point** er det nordlegaste neset på Moe Island i Sør-Orknøyane. Det vart namngjeven av United Kingdom Antarctic Place-Names Committee (UK-APC) etter Vaughan W. Spaull i British Antarctic Survey (BAS) som var biolog på Signy Island, 1969.

## Kjelder
Stene Point

**Stene Point** er eit nes som ligg 1,5 nautiske mil (2,8&nbsp;km) frå Cape Vik på sørkysten av Coronation Island i Sør-Orknøyane. Det vart kartlagd av mannskap på Discovery Investigations i 1933 og kartlagd på ny av Falkland Islands Dependencies Survey (FIDS) i 1948-49. Det vart namngjeven av United Kingdom Antarctic Place-Names Committee (UK-APC) etter K.O. Stene, kaptein på kvalkokeriet «Normanna» som arbeidde i Sør-Orknøyane i 1912-13.

## Kjelder
Route Point

**Route Point** er eit kupert nes heilt nordvest på Laurie Island i Sør-Orknøyane. Det vart oppdaga og namngjeven av kaptein George Powell og kaptein Nathaniel Palmer under den felles sjøreisa deira i desember 1821.
 
## Kjelder
Saunders Point

**Saunders Point** er det sørlegaste neset på den vesle øya som ligg mellom Amphibolite Point og Tophet Bastion, utanfor sørkysten av Coronation Island i Sør-Orknøyane. Det vart kartlagd av mannskap på Discovery Investigations frå RRS «Discovery II» i 1933. Det er kalla opp etter A. Saunders som var ombord på «Discovery II» og fotograferte Sør-Orknøyane.

## Kjelder
Thomson Point

**Thomson Point** er eit nes på austsida av Pirie Peninsula, 1,7 nautiske mil (3.1&nbsp;km) søraust for Cape Mabel, på nordkysten av Laurie Island i Sør-Orknøyane. Det vart kartlagd i 1903 av Den skotske nasjonale antarktisekspedisjonen under Bruce, som namngav det etter J.A. (seinare sir Arthur) Thomson, professor i naturhistorie ved Universitet i Aberdeen i Skottland.

## Kjelder
Thulla Point

**Thulla Point** er eit isfritt nes som ligg 1 nautisk mil (1,9&nbsp;km) nordaust for Jebsen Point på vestkysten av Signy Island i Sør-Orknøyane. Det vart grovt kartlagd i 1933 av mannskap på Discovery Investigations, og kartlagd i 1947 av Falkland Islands Dependencies Survey (FIDS). Det vart namngjeven av United Kingdom Antarctic Place-Names Committee (UK-APC) i 1954 etter det norske dampskipet «Thulla», som leita etter høvande ankerplassar for kvalkokeri i Sør-Orknøyane i 1911-12.
 
## Kjelder
Tickell Head

**Tickell Head** er eit nes på austsida av Bridger Bay på nordkysten av Coronation Island i Sør-Orknøyane. Det vart oppdaga i desember 1821 under den felles seglasen til kaptein Nathaniel Palmer, ein amerikansk selfangaren, og kaptein George Powell, ein britisk selfangar. Det vart kartlagt av Falkland Islands Dependencies Survey (FIDS) i 1956-58 og vart namngjeven av United Kingdom Antarctic Place-Names Committee (UK-APC) i 1959 etter William L.N. Tickell, FIDS-meteorolog ved Signy Island i 1955 og leiar av stasjonen i 1956.

## Kjelder
The Turret

**The Turret** er eit kjenneleg, klipperikt nes, 460 meter over havet, ved sørsida av innløpet til Gibbon Bay på austkysten av Coronation Island i Sør-Orknøyane. Det vart truleg oppdaga av kaptein George Powell og kaptein Nathaniel Palmer som oppdaga desse øyane i desember 1821. Det vart kartlagd og gjeve dette skildrande namnet av mannskap på RRS «Discovery II» under Discovery Investigations i 1933. Turret er eit engelsk ord for eit lite tårn. 

## Kjelder
Cape Valavielle

**Cape Valavielle** er eit nes på nordenden av Watson Peninsula på nordkysten av Laurie Island i Sør-Orknøyane. Det vart kartlagd og namngjeven av den franske ekspedisjonen, 1837–40, under kaptein Jules Dumont d'Urville.
 
## Kjelder
Veitch Point

**Veitch Point** er eit nes midt langs nordaustenden av Monroe Island i Sør-Orknøyane. Det vart kartlagd i 1933 av mannskap på RRS «Discovery II» under Discovery Investigations og vart kalla opp etter R.S. Veitch, ein av utstyrsteknikarane på skipet.

## Kjelder
Cape Vik

**Cape Vik** er eit nes på vestsida av innløpet til Marshall Bay på sørkysten av Coronation Island i Sør-Orknøyane. Neset vart først nedteikna og namngjeve på eit kart laga av den norske kvalfangaren Petter Sørlle i 1912-13.

## Kjelder
Correa Point

**Correa Point** er eit nes sør for Discovery Bay frå Parvomay Neck på Greenwich Island i Sør-Shetlandsøyane i Antarktis. Neset dannar sørvestsida av innløpet til Rodríguez Cove og søraustsida av innløpet til Ramos Cove.

Neset vart namngjeve av Den chilenske antarktisekspedisjonen i 1947 etter Hernán Correa, som var fotograf for Direktoratet for kulturinformasjon (*Dirección de Información de Cultura*) under ekspedisjonen.

## Kjelder

**Denne artikkelen bygger på «[[:en:Correa Point|Correa Point]]» frå ,  den 6. desember 2012.* 
*** oppgav desse kjeldene: 
* [http://data.aad.gov.au/aadc/gaz/scar/ SCAR Composite Antarctic Gazetteer].
*
Aprilov Point

**Aprilov Point** (Aprilov Nos) er eit nes på nordkysten av Greenwich Island i Antarktis 6,9&nbsp;km aust for Duff Point, 2,1&nbsp;km aust-søraust for Kabile Island, 2,2&nbsp;km aust-nordaust for Crutch Peaks, 1,8&nbsp;km sør for Ongley Island, 5,5&nbsp;km vest for Agüedo Point, og 2,3&nbsp;km nord-nordvest for Sevtopolis Peak. Det dannar austsida av innløpet til Haskovo Cove og vestsida av innløpet til Skaptopara Cove.  

Det er kalla opp etter den viktige bulgarske læraren Vasil Aprilov (1789-1847).

## Kjelder
*Aprilov Point. SCAR Composite Gazetteer of Antarctica.
Ash Point

**Ash Point** er ei lågt, isfritt nes på søraustsida av innløpet til Discovery Bay nordaust for Greenwich Island i Sør-Shetlandsøyane i Antarktis. Området vart vitja tidleg på 1800-talet av engelske og amerikanske selfangarar. Det har eit isfritt område rundt seg på rundt 201 hekta.  

I nærleiken av Ash Point finn ein:
* Letelier Bank ()
* Bascopé Point (), 460 m sørvest, med 
*Rojas Cove (), ei 1 km vid vik som går inn 310| m langs kysten mellom dette neset og Guesalaga Peninsula.  

Ash Point vart kartlagd og namngjeve av Discovery Investigations i 1935. Bascopé Point og Rojas Cove vart namngjevne av Den chilenske antarktisekspedisjonen i 1947 etter løytnant Juan Bascopé, som var meteorolog av ekspedisjonen og kaptein Gabriel Rojas, som var kaptein på transportfartøyet «Angamos».

## Sjå òg
* Composite Antarctic Gazetteer
* Antarktiske øyar sør for 60 ºS
* SCAR
* kravområde i Antarktis

## Kjelder

**Denne artikkelen bygger på «[[:en:Ash Point|Ash Point]]» frå ,  den 6. desember 2012 og 10. november 2019.* 
*** oppgav desse kjeldene:*

## Bakgrunnsstoff
* SCAR Composite Antarctic Gazetteer.
Dragash Point

**Dragash Point** (bulgarsk *нос Драгаш*, ‘Nos Dragash’) er eit klipperikt nes heilt sør på Dee Island i Sør-Shetlandsøyane i Antarktis.

Neset er kalla opp etter busetnaden Dragash Voyvoda nord i Bulgaria.

## Kjelder
* SCAR Composite Antarctic Gazetteer.
Duff Point

**Duff Point** er eit nes heilt vest på Greenwich Island i Sør-Shetlandsøyane i Antarktis.  Namnet *Duffs Straits* vart nytta om McFarlane Strait av James Weddell i 1820–23. etter kaptein Norwich Duff som Weddell tente under på HMS «Espoir» i 1814. Namnet Duff Point vart gjeve av UK Antarctic Place-Names Committee i 1961 for å bevare namnet til Weddell i området. Dette neset dannar nordaustsida av innløpet til McFarlane Strait.

## Kjelder

* SCAR Composite Antarctic Gazetteer.
Ferrer Point

**Ferrer Point** er eit nes sør for Discovery Bay på Greenwich Island i Sør-Shetlandsøyane i Antarktis. Neset dannar vestsida av innløpet til Montecinos Cove og nordaustsida av innløpet til *Rodríguez Cove*.

Neset was kartlagd av Den chilenske antarktisekspedisjonen i 1950-51 og kalla opp etter løytnant Fernando Ferrer, som var hydrografisk offiser på transportskipet «Angamos» under ekspedisjonen.

## Kjelder

**Denne artikkelen bygger på «[[:en:Ferrer Point|Ferrer Point]]» frå ,  den 6. desember 2012.* 
*** oppgav desse kjeldene:*



## Kjelder
* SCAR Composite Antarctic Gazetteer.
Fierro Point

**Fierro Point** er eit nes sør for Discovery Bay frå Parvomay Neck på Greenwich Island i Sør-Shetlandsøyane i Antarktis.  Neset dannar sørsida av innløpet til *Basullo Cove* () og nordvestsida av innløpet til *Ramos Cove* ().

Det vart namngjeve av Den chilenske antarktisekspedisjonen i 1947-48 etter matrosen på ekspedisjonefregatten «Iquique».

## Kjelder
* SCAR Composite Antarctic Gazetteer.
Figueroa Point

**Figueroa Point** er eit isfritt nes heilt nordaust på Greenwich Island i Sør-Shetlandsøyane i Antarktis på søraustsida av innløpet til Galápagos Cove. *Dovizio Rock* () ligg 190 meter mot nordaust, Ibar Rocks () ligg 860 meter mot søraust, *Bonert Rock*  ligg 730&nbsp;meter i sør-søraust og *Rosales Rocks*  ligg 500&nbsp;meter sør for Figueroa Point.  Området vart vitja tidleg på 1800-talet av engelske og amerikanske selfangarar.

Neset er kalla opp etter løytnant Emiliano Figueroa González, som var navigatør ombord på transportskipet «Angamos» under Den chilenske antarktisekspedisjonen i 1950-51. Skjera harnamn etter sersjant Dovizio, som var med på Den chilenske antarktisekspedisjonen 1948-49, andreløystnant Mario Ibar, som leia marinesoldatane på fregatten «Iquique» under Den chilenske antarktisekspedisjonen 1946-47, kaptein Federico Bonert, som var andreoffiser ved transportskipet «Angamos» under Den chilenske antarktisekspedisjonen 1950-51, og sersjant Rosales, som var koparsmed på «Iquique» under Den chilenske antarktisekspedisjonen 1947.

## Sjå òg
* Composite Antarctic Gazetteer
* Antarktiske øyar sør for 60 ºS
* SCAR
* kravområde i Antarktis

## Kjelder

**Denne artikkelen bygger på «[[:en:Figueroa Point|Figueroa Point]]» frå ,  den 6. desember 2012 og 10. november 2019.* 

## Bakgrunnsstoff
* SCAR Composite Antarctic Gazetteer.
Kaspichan Point

**Kaspichan Point** (Nos Kaspichan) er eit nes ved søraustsida av innløpet til Kramolin Cove på sørvestkysten av Greenwich Island i Antarktis.  Det ligg like vest for Hebrizelm Hill, 1,4&nbsp;km nordvest for Triangle Point, 2&nbsp;km sør-sørvest for Tile Ridge, and 2&nbsp;km søraust for Yovkov Point.  Den bulgarske ekspedisjonen Tangra 2004/05 kartla neset og kalla det opp etter byen Kaspichan nordaust i Bulgaria.

## Kjelder
* SCAR Composite Gazetteer of Antarctica.
Miletich Point

**Miletich Point** (Nos Miletich) er eit klipperikt nes på vestsida av innløpet til Haskovo Cove på Greenwich Island i Sør-Shetlandsøyane i Antarktis. Det ligg 800 m nord for toppen av Crutch Peaks, 200 m søraust for Kabile Island, 1,55&nbsp;km aust for Pavlikeni Point og 2,1&nbsp;km vest for Aprilov Point.

Miletich Point er kalla opp etter den bulgarske språkforskaren, etnografen og historikaren Ljubomir Miletitsj (1863–1937).

## Kjelder
*Miletich Point. SCAR Composite Gazetteer of Antarctica.
Orión Point

**Orión Point** er eit isfritt nes på nordkysten av Greenwich Island i Sør-Shetlandsøyane i Antarktis på austsida av innløpet til Guayaquil Bay.  Øya er kalla opp etter skipet til den ecuadorianske antarktiskekspedisjone.

## Kjelder

* SCAR Composite Antarctic Gazetteer.
Brusen Point

**Brusen Point** (bulgarsk *нос Брусен*, ‘Nos Brusen’) er eit smalt nes 200 meter nord-nordvest heilt nord på Greenwich Island i Sør-Shetlandsøyane i Antarktis.

Neset er kalla opp etter busetnadane Brusen nordvest og vest i Bulgaria.

## Kjelder
* SCAR Composite Antarctic Gazetteer.
Agüedo Point

**Agüedo Point** er det nordlegaste neset på Greenwich Island i Sør-Shetlandsøyane i Antarktis og vestsida av innløpet til Guayaquil Bay. Ved neset ligg eit 80 hektar stort isfritt område.

## Kjelder

**Denne artikkelen bygger på «[[:en:Agüedo Point|Agüedo Point]]» frå ,  den 6. desember 2012.* 
*** oppgav desse kjeldene:*



## Kjelder
* SCAR Composite Antarctic Gazetteer.
Fort Point på Greenwichøya

**Fort Point** er eit kjenneleg, klipperikt nes kring 85 moh på søraustkysten av Greenwich Island i Sør-Shetlandsøyane i Antarktis. Namnet er skildrande og erstatta det tidlegare 'Castle Rock'.

## Kjelder
* SCAR Composite Antarctic Gazetteer.
Labbé Point

**Labbé Point** er eit nes sørvest i Discovery Bay frå Parvomay Neck på Greenwich Island i Sør-Shetlandsøyane i Antarktis. Neset dannar nordvestsida av innløpet til Basullo Cove og austsida av innløpet til *Vinett Cove* (). Den vesle *Basso Island* () er knytt til nordsida av neset av ei landtunge som stort sett ligg under vatn. 

Det vart kartlagt og namngjeve av Den chilenske antarktisekspedisjonen i 1947 etter medlemmar på ekspedisjonen. 

## Sjå òg
* Composite Antarctic Gazetteer
* Antarktiske øyar sør for 60 ºS
* SCAR
* kravområde i Antarktis

## Kjelder

**Denne artikkelen bygger på «[[:en:Labbé Point|Labbé Point]]» frå ,  den 6. desember 2012.* 
*** oppgav desse kjeldene:*



## Bakgrunnsstoff
* SCAR Composite Antarctic Gazetteer.
Ortiz Point

**Ortiz Point** er eit isdekt nes på nordvestkysten av Discovery Bay på Greenwich Island i Sør-Shetlandsøyane i Antarktis kalla opp etter maskinisten Ortiz som deltok på ekspedisjonen. 

## Kjelder
* SCAR Composite Antarctic Gazetteer.
Pavlikeni Point

**Pavlikeni Point** (Nos Pavlikeni) er eit nes på nordkysten av Greenwich Island i Sør-Shetlandsøyane i Antarktis og er snøfritt om sommaren. Det er kalla opp etter den bulgarske byen Pavlikeni.

## Kjelder

**Denne artikkelen bygger på «[[:en:Pavlikeni Point|Pavlikeni Point]]» frå ,  den 6. desember 2012.* 
*** oppgav desse kjeldene:*



## Bakgrunnsstoff
* SCAR Composite Antarctic Gazetteer.
Pelishat Point

**Pelishat Point** (bulgarsk *нос Пелишат*, ‘Nos Pelisjat’) er eit nes heilt sør på Archar Peninsula og nordsida av innløpet til Berende Cove på sørvestkysten av Greenwich Island i Sør-Shetlandsøyane i Antarktis. Det ligg 2,4&nbsp;km søraust for Duff Point og 3,9&nbsp;km nordaust for Pomorie Point på Livingston Island.

Neset er kalla opp etter busetnaden Pelisjat nord i Bulgaria.

## Kjelder
* Bulgarsk antarktisk stadnamnregister. Antarctic Place-names Commission. (detaljar på bulgarsk, grunnleggande data in English)
* SCAR Composite Antarctic Gazetteer.
Sartorius Point

**Sartorius Point** er eit isfritt nes i enden av Viskyar Ridge heilt sør på Greenwich Island i Sør-Shetlandsøyane i Antarktis.  Neset skil enden av Zheravnabreen i vest og Targovishtebreen i aust.  Området vart vitja tidleg på 1800-talet av engelske og amerikanske selfangarar.

Namnet kjem frå 'Sartorius Island', namnet som James Weddell nytta om Greenwich Island etter admiral sir George R. Sartorius (1790–1885) i Royal Navy.

## Kjelder
* SCAR Composite Antarctic Gazetteer.
Serrano Point

**Serrano Point** er eit isfritt nes på nordvestkysten av Discovery Bay på Greenwich Island i Sør-Shetlandsøyane i Antarktis Det vart namngjeve av Den chilenske antarktisekspedisjonen i 1947 etter løytnant Fernando Serrano, lege på ekspedisjonen på fregatten «Iquique».

## Kjelder
* SCAR Composite Antarctic Gazetteer.
Sigritsa Point

**Sigritsa Point** (Nos Sigritsa) er eit isfritt nes på nordaustkysten av Varna Peninsula på Livingston Island i Sør-Shetlandsøyane i Antarktis og utgjer nordvestsida av innløpet til Dragon Cove.  Området vart vitja av selfangarar på 1800-talet.

Øya er kalla opp etter Teodor Sigritsa, kavhan (ein slags statthaldar) under den bulgarske herskaren Czar Simeon den store (800-900-talet).

## Kjelder
* SCAR Composite Gazetteer of Antarctica.
Sotos Point

**Sotos Point** er eit isdekt nes søraust i Discovery Bay på Greenwich Island i Sør-Shetlandsøyane i Antarktis og på austsida av innløpet til *Montecinos Cove* ().

Sotos Point vart namngjeve av Den chilenske antarktisekspedisjonen i 1949-50 etter fleire medlemmar på ekspedisjonen som hadde etternamnet Soto.

## Kjelder
* SCAR Composite Antarctic Gazetteer.
Spark Point

**Spark Point**, òg kalla *Canto Point*, er eit kupert nes på nordvestsida av innløpet til både Discovery Bay og Galápagos Cove, og austsida av innløpet til Jambelí Cove nordaust for Greenwich Island i Sør-Shetlandsøyane i Antarktis.  Neset endar opp i ein kjenneleg monolittisk formasjon.  Området vart vitja tidleg på 1800-talet av engelske og amerikanske selfangarar.

Øya er kalla opp etter den amerikanske selfangstskonnerten «Spark» som arbeidde ut frå nærliggande Clothier Harbour i 1820-21.

## Sjå òg
* Composite Antarctic Gazetteer
* Antarktiske og subantarktiske øyar
* Antarktiske øyar sør for 60 ºS
* SCAR
* kravområde i Antarktis

## Kjelder

**Denne artikkelen bygger på «[[:en:Spark Point|Spark Point]]» frå ,  den 6. desember 2012.* 
*** oppgav desse kjeldene:*



## Bakgrunnsstoff
* SCAR Composite Antarctic Gazetteer.
Spit Point på Greenwichøya

**Spit Point** er eit smalt grusnes på sørsida av innløpet til Yankee Harbor på Greenwich Island i Sør-Shetlandsøyane, i enden av Provadiya Hook. Neset var kjent for tidlege selfangarar i området og grovt kartlagt på kartet til Powell frå 1822. Det vart kartlagt på ny av mannskap under Discovery Investigations på RRS «Discovery II» i 1935 som namngav det.

## Kjelder

* SCAR Composite Gazetteer of Antarctica.
Santa Cruz Point

**Santa Cruz Point**, òg *Spencer Bluff*, er eit kupert nes heilt aust på Greenwich Island i Sør-Shetlandsøyane i Antarktis og på sørvestsida av innløpet til English Strait. Bogdan Ridge ligg i vest.

Namnet finst på eit argentinsk kart frå 1949, og er truleg kalla opp etter det argentinske fartøyet *Santa Cruz* som vitja Sør-Shetlandsøyane i 1948.

## Kjelder
* SCAR Composite Antarctic Gazetteer.
Riquelme Point

**Riquelme Point** er eit nes sørvest i Discovery Bay frå Parvomay Neck på Greenwich Island i Sør-Shetlandsøyane i Antarktis og på vestsida av innløpet til Vinett Cove.

Neset vart namngjeve av Den chilenske antarktisekspedisjonen i 1947 etter Signalman Riquelme, som var mannskap på fregatten «Iquique».

## Kjelder
* SCAR Composite Antarctic Gazetteer.
Triangle Point

**Triangle Point** er eit lågt, isfritt nes på nordvestsida av innløpet til Shopski Cove på sørkysten av Parvomay Neck som knyter den nordvestlege og søraustlege delen av Greenwich Island i Sør-Shetlandsøyane i Antarktis. Området vart vitja av tidlege selfangarar på 1800-talet som opererte frå Yankee Harbour.

Neset vart kartlagd og namngjeve av Discovery Investigations i 1935.

## Kjelder
* SCAR Composite Antarctic Gazetteer.
Yovkov Point

**Yovkov Point** (Yovkov Nos) er eit nes på sørvestkysten av Greenwich Island i Antarktis 150 m sørover i McFarlane Strait, på nordvestsida av innløpet til Kramolin Cove. Neset kom fram då Murgashbreen trekte seg attende seint på 1900-talet. Neset er kalla opp etter den kjende bulgarske forfattaren Jordan Jovkov (1880–1937).

## Kjelder
* SCAR Composite Gazetteer of Antarctica.
Zahari Point

**Zahari Point** (Nos Zahari) er eit isfritt nes på sørvestkysten av Robert Island i Sør-Shetlandsøyane i Antarktis på nordvestsida av innløpet til Micalvi Cove. Øya er kalla opp etter den bulgarske forfattaren og historikaren Zahari Stojanov (1850–1889).

## Kjelder

**Denne artikkelen bygger på «[[:en:Zahari Point|Zahari Point]]» frå ,  den 6. desember 2012.* 
*** oppgav desse kjeldene:*



## Kjelder
* SCAR Composite Gazetteer of Antarctica.
Språk i Eritrea

**[[Eritrea]]** har ni etniske grupper. Kvar av desse har sitt eige språk: Afar, arabisk (som blir snakka av rashaida-folket), bejae (blir snakka av hedareb-folket), bilen, kunama, nara, saho, tigré og tigrinja.
 
Dei offisielle språka i Eritrea er tigrinja og arabisk. Engelsk og italiensk vert forståtte av einskilde segment av folkesetnaden og òg talast spesielt av personar busett i hovudstaden Asmara. Tigrinja og arabisk var dei offisielle språka mellom 1952 og 1956, og dei held fram med å vere dei viktigaste språka, tigrinja blant kristne og arabisk blant muslimane. EPLF publiserte ein stor engelsk-tigrinja-arabisk ordbok i 1985, deretter kom det ei tigrinja-engelsk i 1986.
 
Som ein del av eit gradvis opphøyr av eritreisk autonomi og eit strengare etiopiske styre i åra etter 1947 vart amharisk det offisielle språket i 1956. I dag blir amharisk hovudsakleg snakka av menneske av eritreisk opphav som vart tvinga frå heimane sine i Etiopia.
 
Eritreiske styresmakter har vedteke ein politikk som gjer at grunnskuleundervising bør vere tilgjengeleg på eleven sitt morsmål. Dei fleste muslimar vel arabisk som opplæringsspråk.

## Språk

Dei nilotiske språka tilhøyrer den nilo-saharariske språkfamilien, medan dei kusjittiske og semittiske språka tilhøyrer den den afro-asiatiske språkfamilien.

Kusjittiske språk
*Beja
*Afar
*Saho
*Bilen

Semittiske språk:
*Tigré
*Tigrinja
*Arabisk
*Dahlik

Nilotiske språk
*Kunama
*Nara

## Kjelder

**Denne artikkelen bygger på «[[:nb:Språk i Eritrea|Språk i Eritrea]]» frå ,  den 6. desember 2012.*  

## Referansar
* 

## Bakgrunnsstoff
*Languages in Eritrea
*Ethnologue entry for Eritrea
*Language Policy and Education 
*PanAfrican L10n page on Eritrea
Hallvard Kloster

**Hallvard Torbjørnsson Kloster** () var ein norsk utskiftingsmann, gardbrukar og stortingsmann frå Fjellberg i Hordaland. På Stortinget representerte han Venstre.

Kloster var fødd på eigedomen Halsnøy kloster, der far hans var gardbrukar. Han gjekk folkehøgskule på Halsnøy og vart så i 1871-72 utdanna til utskiftingsmann i Stavanger. Frå 1872 var han utskiftingsassistent til han i 1881 vart utskiftingsformann, heile tida med bustad i Stavanger. Sidan 1890 var han utskiftingsformann i Søndre Bergenhus amt, busette seg då i Årstad herad, der han kjøpte og dreiv garden Ny-Krohnborg. Han var ordførar i Årstad 1902-09 og forlikskommissær frå 1900.

Kloster var 5. representant for Søndre Bergenhus på Stortinget 1898-1900. Han møtte også på Stortinget perioden 1906-09, då som representant for einmannskrinsen Midthordland. I begge tingperiodane var han medlem av landbrukskomiteen. Kloster var elles medlem av kommisjonen som tok vassdragslova opp til revisjon.

Han døydde i Årstad i 1914.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
Salve Hodne

**Salve Thomasson Hodne** () var ein norsk arbeidsformann og stortingsmann frå Hornnes i Vest-Agder. Han var medlem av Venstre.

Hodne var son til ein lensmann. Han byrja å arbeide ved Ottedals sag i Kristiansand i 1871, frå året etter var han arbeidsformann. Sidan arbeidde han der i over 40 år. Han var medlem av bystyret i Kristiansand frå 1881 til 1908, varaordførar i 1905.

Hodne var 2. representant frå Kristiansand på Stortinget i tre periodar frå 1895 til 1903. Han møtte første gongen på Stortinget i 1892-sesjonen frå 13. juli, då som 2. varamann frå same valkrinsen. I den fyrste perioden som fast representant hadde han sete i justiskomiteen, i dei to siste valbolkane var han medlem av Lagtinget, tollkomiteen og valkomiteen.

## Kjelder
*Lindstøl, Tallak: *Stortinget og Statsraadet 1814-1914*. Kristiania, 1914
Sveinung Jensson Vævestad

**Sveinung Jensson Vævestad** () var ein norsk gardbrukar og stortingsmann frå Gjerstad i Aust-Agder. Han representerte Venstre.

Vævestad var son til ein gardbrukar og tok i 1883 over farsgarden Vevstad. Han var dessutan heradskasserar i Gjerstad 1893-97. Tida 1882-97 var han medlem av heradsstyret. Han var elles åstadskommissær og hadde mange tillitsverv, både offentleg og sivilt.

Vævestad var vald til 4. representant frå Nedenes amt til Stortinget 1898-1900. Han møtte på tinget 1898-sesjonen. Der han var medlem av Lagtinget og sosialkomiteen. Same sommaren døydde han heime på garden sin i Gjerstad.

## Kjelder
*Lindstøl, Tallak: *Stortinget og Statsraadet 1814-1914*. Kristiania, 1914
Hans Sivert Jacobsen

**Hans Sivert Jacobsen** () var ein norsk kjøpmann og stortingsmann frå Hidra i Vest-Agder. På tinget representerte han Venstre.

Jacobsen var son til ein gardbrukar. Åra 1852-56 var han handelsdreng i Flekkefjord, åra 1856-58 gjekk han handelsskule i Drammen. Deretter arbeidde han hos ein kjøpmann i Drammen i fire år, frå 1863 dreiv han eigen handel i Flekkefjord.

Jacobsen var medlem av bystyret i Flekkefjord frå 1869, ordførar var han 1888-89. Han var sparebankdirektør 1873-81 og frå 1891. Periodane 1880-82 og 1883-85 var han Flekkefjord sin varamann til Stortinget. Valbolken 1898-1900 var han byen sin representant på tinget, der han var medlem av Lagtinget og av gasje- og pensjonskomiteen.

Sommaren 1901 døydde han i Nes ved Flekkefjord.

## Kjelder
*Lindstøl, Tallak: *Stortinget og Statsraadet 1814-1914*. Kristiania, 1914
Andres Grindland

**Andres Jonsson Grindland** () var ein ein lærar, jurist, journalist, redaktør og stortingsmann frå Finsland i Vest-Agder. Han var medlem av Venstre.

Grindland var son til ein gardbrukar. Sjølv vart han seminarist frå Holt i 1875, og var dei neste fire åra lærar. Han vart student i 1880 og cand. jur. i 1886. Frå 1886 var han overrettssakførar i Kristiansand, og var redaktør av *[[Fædrelandsvennen]]* i 25 år, frå 1886 til 1911. 

I 1911 vart han sorenskrivar i Setesdal, og var i stilling fram til 1924. 

Grindland var medlem av Kristiansand bystyre i fleire år, og formann i skulestyret i byen frå 1901-08. Heile tida frå 1900 til 1909 var han 1. varamann til Stortinget. Etter Johannes Hougen fekk sete i regjeringa sommaren 1909, møtte Grindland på Stortinget. Han var medlem av budsjettkomiteen. Valperioden 1910-12 var han fast stortingsrepresentant for Baneheia krins. Då var han sekretær i justiskomiteen, og det meste av perioden også av Lagtinget. 

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914